CELEX: 32016R1087
Language: bg
Date: 2016-07-05 00:00:00
Title: Регламент за изпълнение (ЕС) 2016/1087 на Комисията от 5 юли 2016 година за одобряване на толилфлуанид като съществуващо активно вещество за употреба в биоциди от продуктов тип 7 (Текст от значение за ЕИП)

6.7.2016   
            
            
               BG
            
            
               Официален вестник на Европейския съюз
            
            
               L 180/18
            
         РЕГЛАМЕНТ ЗА ИЗПЪЛНЕНИЕ (ЕС) 2016/1087 НА КОМИСИЯТА
   от 5 юли 2016 година
   за одобряване на толилфлуанид като съществуващо активно вещество за употреба в биоциди от продуктов тип 7
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:
   
               (1)
            
            
               С Делегиран регламент (ЕС) № 1062/2014 на Комисията (2) е установен списък на съществуващите активни вещества, които да бъдат оценени с оглед на евентуалното им одобряване за употреба в биоциди. Този списък включва толилфлуанид.
            
         
               (2)
            
            
               Толилфлуанид бе оценен за употреба в продукти от продуктов тип 7 — консерванти за покрития, както са описани в приложение V към Регламент (ЕС) № 528/2012.
            
         
               (3)
            
            
               За оценяващ компетентен орган беше определена Финландия и на 17 март 2015 г. тя представи докладите за оценката, заедно със своите препоръки.
            
         
               (4)
            
            
               В съответствие с член 7, параграф 2 от Делегиран регламент (ЕС) № 1062/2014 на 9 декември 2015 г. Комитетът по биоцидите изготви становището на Европейската агенция по химикали, като взе предвид заключенията на оценяващия компетентен орган.
            
         
               (5)
            
            
               Съгласно това становище може да се очаква, че биоцидите от продуктов тип 7, съдържащи толилфлуанид, отговарят на изискванията на член 19, параграф 1, буква б) от Регламент (ЕС) № 528/2012, при условие че са спазени определени спецификации и условия, свързани с тяхната употреба.
            
         
               (6)
            
            
               Поради това е целесъобразно толилфлуанид да бъде одобрен за употреба в биоциди от продуктов тип 7 при спазване на определени спецификации и условия.
            
         
               (7)
            
            
               Тъй като толилфлуанид отговаря на критериите за класифициране като кожен сенсибилизатор, категория 1, както е определено в приложение I към Регламент (ЕО) № 1272/2008 на Европейския парламент и на Съвета (3), изделията, третирани с толилфлуанид или включващи толилфлуанид, следва да бъдат етикетирани по подходящ начин при пускането им на пазара.
            
         
               (8)
            
            
               Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет по биоцидите,
            
         ПРИЕ НАСТОЯЩИЯ РЕГЛАМЕНТ:
   Член 1
   Толилфлуанид се одобрява като активно вещество за употреба в биоциди от продуктов тип 7 при спазване на спецификациите и условията, посочени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 юли 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 167, 27.6.2012 г., стр. 1.
   
      (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).
   
      (3)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).
   
      ПРИЛОЖЕНИЕ
      
                  Общоприето наименование
               
               
                  Наименование по IUPAC
                  Идентификационни номера
               
               
                  Минимална степен на чистота на активното вещество (1)
                  
               
               
                  Дата на одобрението
               
               
                  Дата на изтичане на одобрението
               
               
                  Продуктов тип
               
               
                  Специални условия
               
            
                  Толилфлуанид
               
               
                  Наименование по IUPAC:
                  N-(дихлорофлуорометилтио)-N′,N′-диметил-N-p-толилсулфамид
                  ЕО №: 211-986-9
                  CAS №: 731-27-1
               
               
                  96 % тегловни
               
               
                  1 януари 2018 г.
               
               
                  31 декември 2027 г.
               
               
                  7
               
               
                  Разрешенията за биоциди се издават при изпълнение на следните условия:
                  
                              1)
                           
                           
                              При оценката на продукта трябва да се обръща особено внимание на експозициите, рисковете и ефикасността, които са свързани с всякакви видове употреба, обхванати от заявление за издаване на разрешение, но не са разгледани в оценката (на равнището на Съюза) на риска от употребата на активното вещество.
                           
                        
                              2)
                           
                           
                              Предвид установените рискове за оценените видове употреба, в оценката на продукта се обръща особено внимание на:
                              
                                          а)
                                       
                                       
                                          потребители в съответната промишленост или професионални потребители;
                                       
                                    
                                          б)
                                       
                                       
                                          непрофесионални потребители на третирани бои, съдържащи толилфлуанид като консерванти за покрития;
                                       
                                    
                                          в)
                                       
                                       
                                          повърхностни води, почви и подпочвени води, включително риска от продукти от разграждане.
                                       
                                    
                        Пускането на пазара на третирани изделия се извършва при изпълнение на следното условие:
                  лицето, носещо отговорност за пускането на пазара на изделие, третирано с толилфлуанид или включващо толилфлуанид, следва да гарантира, че върху етикета на третираното изделие е обозначена информацията, посочена в член 58, параграф 3, втора алинея от Регламент (ЕС) № 528/2012.
               
            
         (1)  Посочената в тази графа чистота е минималната степен на чистота на активното вещество, използвано за оценката, извършена в съответствие с член 89, параграф 1 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.